Illum ħareġ mill-Isptar Mater Dei Jaiteh Lamin, ir-raġel ta' 32 sena li twaddab fuq bankina mill-imgħallem tiegħu wara li waqa' żewġ sulari f'sit tal-kostruzzjoni. F'Settembru: "Qallu li se jieħdu l-isptar, minflok tefgħu 'l barra mill-vann" Dan ħabbritu llum fuq il-paġna personali tagħha fuq Facebook Caroline Galea il-mara li sabet lil Lamin mal-art fil-Mellieħa. Hi spjegat li, grazzi għad-donazzjonijiet ta' ħafna nies, se jkun hemm carer li se toffri għajnuna medika lil Lamin li se jkun qed jirkupra mill-ħsara li sarlu f'darhu u f'idejh. "Jaiteh huwa wieħed mill-aktar persuni kalmi li qatt iltqajt miegħu. Konna qed nitkellmu fuq l-inċident trawmatiku li għadda minnu imma jidher li qed jirkupra minn dan l-inċident u qed jerġa' jitbissem aktar issa. Fl-isptar qagħad jispjegali minn xiex għadda fil-passat mal-familja tiegħu u wrieni x-xogħol artistiku tiegħu," kompliet tgħid Galea. Hi semmiet li Lamin jaf qatt ma jerġa' jaħdem fis-settur tal-kostruzzjoni minħabba l-ġrieħi li sofra u li dan mhuwiex l-ewwel darba li inċidenti simili seħħew fil-pajjiż. Ilbieraħ, Bulgaru ta' 50 sena miet wara li waqa' f'sit ta' kostruzzjoni fil-Ħamrun. Ilbieraħ: Raġel imut wara li waqa' f'sit ta' kostruzzjoni Glen Farrugia, l-impjegatur ta' Lamin, ingħata l-ħelsien mill-arrest wara li ttella' l-Qorti akkużat li kkawża ġrieħi gravi lill-vittma. Aqra aktar: "Fuq art tikwi b'uġigħ kbir ippruvajt ma nintilifx minn sensija" – Lamin Protesta biex issir il-ġustizzja ma' Lamin u ħaddiema oħra Galea ħabbret ukoll li se sseħħ protesta oħra biex issir ġustizzja ma' Lamin u mal-ħaddiema l-oħra li sofrew inċidenti simili. Hi qalet li l-protesta se ssir fl-aħħar ta' dan ix-xahar imma ma ħabbritx data fissa sakemm jinħareġ il-permess. Hi rringrazzjat lill-Victim Support Malta, Tina Urso, Maria Pisani u lil Matthew Caruana Galizia għall-għajnuna tagħhom. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616d0094614da_rand.td-a-rec-img{text-align:left}.td_uid_3_616d0094614da_rand.td-a-rec-img img{margin:0 auto 0 0}